Fiatalok a középpontban: indul a második országos Nagy Diák TudatosNet Teszt

A Biztonságosabb Internet Napja alkalmából idén második alkalommal elindított verseny a tudatos internethasználat fontosságára hívja fel a figyelmet

Idén február 11-re esik Biztonságosabb Internet Világnapja (Safer Internet Day) kezdeményezés. A 2009 óta évről évre megrendezett világnap célja, hogy felhívja a figyelmet a tudatos és biztonságos online jelenlét fontosságára, különös tekintettel a fiatalabb generációkban. A Yettel ProSuli és a DUE Médiahálózat az eseményhez kapcsolódva idén második alkalommal indítja el az országos Nagy Diák TudatosNet tesztet, ami játékos formában teszteli a fiatalok online ismereteit, és játékosan mutatja be az aktuális online veszélyekre adandó helyes megoldásokat.

Az internet mára nélkülözhetetlen részévé vált a mindennapjainknak, de a digitális tér fejlődése – amelyet a mesterséges intelligencia (AI) megjelenése még inkább felerősít — számos új, eddig ismeretlen veszélyt hordoz magában. A gyermekek és a fiatalok ráadásul különösen veszélyeztetettek: az online zaklatás, az adathalászat, az AI által manipulált tartalmak, a hamis információk terjedése egyre nagyobb méreteket ölt, emiatt elengedhetetlen, hogy a fiatal generációkat naprakész ismeretekkel vértezzük fel a sikeres védekezéshez ezekkel szemben.

Teszteld tudásodat az online térben

A Yettel ProSuli és a DUE Médiahálózat a Biztonságosabb Internet Napja alkalmából idén is meghirdeti a Nagy Diák TudatosNet Tesztet. Az online kvíz többek között olyan témakörökben méri fel a jelentkezők rátermettségét, mint a biztonságos jelszavak, a cyberbullying, a digitális detox, vagy az AI szerepe az álhírek terjesztésében.

A teszt elsősorban a 14-20 éves korosztályt szólítja meg, de bárki részt vehet rajta versenyen kívül is, aki bővítené tudását a digitális biztonsággal kapcsolatban. A megmérettetés online felülete már február 10-étől elérhető a https://nagydiaktesztek.hu/tudatosnetteszt2 oldalon, de a teszt applikációként letölthető okostelefonra és tabletre is. Az első forduló február 10. és április 27. között zajlik, majd az 1000 legjobb eredményt elérő versenyző jut tovább a középdöntőbe, amelyre május 5-én kerül sor. A döntőt a 20 legjobb eredményt elért versenyző részvételével rendezik, akik május 8-án tölthetik ki az utolsó, mindent eldöntő kérdéssort.

Az országos próbatétel győzteseit a szervezők értékes nyereményekkel jutalmazzák: az első helyezett egy Samsung Galaxy A55 mobiltelefont, a második egy Samsung Galaxy Tab A9+ tabletet, a harmadik pedig egy Samsung Galaxy A25 mobiltelefont vihet haza. Emellett a 4-10. helyezettek egy-egy SBS Music Hero Bluetooth hangszóróval gazdagodnak.

Az ünnepélyes eredményhirdetésre május 23-án kerül sor Budapesten, az Országos Ifjúsági Sajtófesztiválon. A verseny részleteiről a https://nagydiaktesztek.hu/tudatosnetteszt2 oldalon lehet tájékozódni.

Sajtókapcsolat:

* sajto@yettel.hu

Eredeti tartalom: Yettel Magyarország Zrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/19090/fiatalok-a-kozeppontban-indul-a-masodik-orszagos-nagy-diak-tudatosnet-teszt/